Kalniškiai I (Šilalė)
Kalniškiai I – kaimas Šilalės rajono savivaldybėje, 1 km į pietus nuo Pajūrio, kairiajame Jūros upės krante. Kalniškių galulaukėje, ant Jūros slėnio krašto, į pietus nuo Pajūrio-Nedojų žvyrkelio yra 1940–1941 m. sovietinės kariuomenės statytas dotas. Jis betoninis, aštuoniakampis, giliai įleistas į žemę, neturi šaudymo angų, tik vienintelį įėjimą. Šis ir dar keli netoliese stovintys dotai sudaro vientisą sistemą, skirtą apsiginti nuo vokiečių kariuomenės antpuolių.